ลือ! กลุ่มทุนใหญ่จีนจ่อร่วมทุน AJD
ลือ! กลุ่มทุนใหญ่จีนเตรียมเข้าร่วมทุน AJD คาดว่าจะมีความชัดเจนในสัปดาห์นี้
28 ก.ค. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า เกิดกระแสข่าวลือว่า กลุ่มทุนใหญ่จากประเทศจีนกำลังอยู่ในระหว่างเข้ามาร่วมทุนโดยการซื้อหุ้น บริษัท คราวน์ เทค แอดวานซ์ จำกัด (มหาชน) หรือ AJD เพื่อร่วมลงทุนในธุรกิจ
ทั้งนี้ จะเห็นได้ว่าราคาหุ้นมีการขยับตัวขึ้น คาดว่ามาจากข่าวดังกล่าว ซึ่งข่าวการร่วมทุนนี้ได้มีเป็นระยะๆ และคาดว่าจะมีความชัดเจนในสัปดาห์นี้
“คาดว่ามีกลุ่มทุนจีนเข้ามาซื้อ AJD ก็คิดว่าอาทิตย์นี้น่าจะรู้ผล” แหล่งข่าวกล่าว
อนึ่ง ราคาหุ้น AJD ปิดตลาดวานนี้ (27 ก.ค.) ราคาอยู่ที่ 0.97 บาท บวก 0.13 บาท หรือ 15.48% สูงสุดที่ 0.97 บาท ต่ำสุดที่ 0.86 บาท มูลค่าซื้อขายที่ 173.46 ล้านบาท
ขณะที่ ณ เวลา 10.15 น.วันนี้ราคาอยู่ที่ 0.98 บาท บวก 0.01 บาท หรือ 1.03% โดยเปิดตลาดที่ 1.01 บาท สูงสุดที่ 1.01 บาท ต่ำสุดที่ 0.97 บาท มูลค่าซื้อขายที่ 77.89 ล้านบาท